Komisijos reglamentas (EB) Nr. 1298/2003
2003 m. liepos 22 d.
papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą Saugomų kilmės vietos nuorodų ir saugomų geografinių nuorodų registrą priedą ("Φοινίκι Λακωνίας" ("Finiki Lakonias")
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Reglamentu (EB) Nr. 806/2003 [2], ypač į jo 6 straipsnio 3, 4 ir 5 dalis,
kadangi:
(1) Pagal Reglamento (EEB) Nr. 2081/92 5 straipsnį Graikija Komisijai perdavė paraišką dėl "Φοινίκι Λακωνίας" (Finiki Lakonias) pavadinimo užregistravimo saugoma kilmės vietos nuoroda.
(2) Pagal minėto reglamento 6 straipsnio 1 dalį nustatyta, kad paraiška atitinka visus to reglamento reikalavimus, visų pirma dėl to, kad joje pateikta visa minėto reglamento 4 straipsnyje numatyta informacija.
(3) Šį pavadinimą išspausdinus Europos Bendrijų oficialiajame leidinyje [3], Komisija gavo pagal to reglamento 7 straipsnį Italijos pateiktą užprotestuojantį pareiškimą. Šis užprotestuojantis pareiškimas dėl produkto specifikacijoje pateiktos nuostatos, leidžiančios išpilstymą už apibrėžtos geografinės teritorijos ribų, nebuvo pripažintas priimtinu, kaip apibrėžta Reglamento (EEB) Nr. 2081/92 7 straipsnio 4 dalyje, kadangi jame neįrodytas to reglamento 2 straipsnyje minimų sąlygųnesilaikymas. Išspausdinus "Φοινίκι Λακωνίας" (Finiki Lakonias) pavadinimą Europos Bendrijų oficialiame leidinyje, Komisijai apie kitus užprotestuojančius pareiškimus nepranešta.
(4) Dėl to šį pavadinimą reikėtų įtraukti į "Saugomų kilmės vietos nuorodų ir saugomų geografinių nuorodų registrą" ir tokiu būdu jį saugoti visoje Bendrijoje kaip saugomą kilmės vietos nuorodą.
(5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 1291/2003 [5], priedas.
(6) Šiame reglamente numatytos priemonės atitinka Reglamento (EEB) Nr. 2081/92 15 straipsniu įsteigto Komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede nurodytu pavadinimu papildomas Reglamento (EB) Nr. 2400/96 priedas ir jis įrašomas į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" kaip saugoma kilmės vietos nuoroda (SKVN).
2 straipsnis
Šis reglamentas įsigalioja 20 dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. liepos 22 d.